KIRJALLINEN KYSYMYS E-4141/00 esittäjä(t): Guido Sacconi (PSE) komissiolle. Euroopan unionin kanta kansainväliseen vuoristojen vuoteen 2002.



Virallinen lehti nro 235 E , 21/08/2001 s. 0077 - 0078



KIRJALLINEN KYSYMYS E-4141/00 esittäjä(t): Guido Sacconi (PSE) komissiolle (16. tammikuuta 2001) Aihe: Euroopan unionin kanta kansainväliseen vuoristojen vuoteen 2002 Yhdistyneiden kansakuntien yleiskokous on julistanut (A/RES/53/24) vuoden 2002 kansainväliseksi vuoristojen vuodeksi ja uskonut tämän asiakokonaisuuden kehittämisen pääosin YK:n elintarvike- ja maatalousjärjestön haltuun. Kansainvälinen vuoristojen vuosi on yksi Riossa vuonna 1992 pidetyn YK:n ympäristö- ja kehityskonferenssin lopputuloksista. Yksi konferenssin tärkeimmistä saavutuksista oli toimintaohjelma Agenda 21, jonka luvussa 13 käsitellään haavoittuvien ekosysteemien hoitoa ja vuoristoalueiden kestävää kehitystä. Kansainvälisen vuoristojen vuoden tarkoituksena on edistää vuoristoalueiden suojelemista ja kestävää kehitystä (sillä niillä on erittäin tärkeä merkitys vesi- ja energiavarantojen luomisessa ja luonnon monimuotoisuuden säilyttämisessä), joiden katsotaan olevan yhtä tärkeitä kuin muut tärkeimmät maailmanlaajuiseen, ympäristöä ja kehitystä koskevaan keskusteluun liittyvät asiakokonaisuudet (ilmastonmuutos, aavikoituminen ja metsien tuhoutuminen). Voisiko komissio 1. ilmoittaa, mitä aloitteita Euroopan unioni aikoo tehdä kansainvälisen vuoristojen vuoden kehittämiseksi ja sen tekemiseksi tunnetuksi Euroopan unionin maissa; 2. ilmoittaa kantansa yhä nykyäänkin ilmenevään ongelmaan, joka liittyy vuoristoalueita koskevien, tarkoituksenmukaisten politiikkojen edistämiseen ja uusien ohjelmien toteuttamiseen vuoristoalueiden suojelemiseksi, hoitamiseksi ja niiden kestävän kehityksen edistämiseksi; 3. ilmoittaa yleisesti ottaen, minkälaisia toimintalinjoja Euroopan unioni noudattaa saavuttaakseen luvussa 13 määritellyt tavoitteet, kuten vuoristoalueiden ekologiaa ja kestävää kehitystä koskevan tiedon lisäämisen ja valuma-alueiden yhdennetyn kehittämisen edistämisen? Michel Barnier'n komission puolesta antama vastaus (28. maaliskuuta 2001) Komissio pyytää parlamentin jäsentä tutustumaan vastauksiin, jotka komissio on antanut seuraaviin kirjallisiin kysymyksiin: E-1271/00 (Guido Sacconi)(1), P-3067/00 (Luciano Caveri)(2), E-3162/00 (Carlos Ripoll y Martínez de Bedoya)(3) ja E-3599/00 (LucianoCaveri)(4). Tarkasteltaessa Agenda 21 -toimintaohjelman luvun 13 tavoitteita on todettava, että Interreg III -yhteisöaloitteen ohjelmalohkon Valtioiden välinen yhteistyö tarkoituksena on osana ympäristön tilan sekä kulttuuriperinnön ja luonnonvarojen, erityisesti vesivarojen, hyvän hoidon edistämiseksi toteutettavia toimenpiteita muun muassa suunnitella ja panna täytäntöön yhtenäisiä strategioita ja toimia, jotta voitaisiin estää tulvat valtioiden välisillä vedenkeruualueilla. Komissio ehdottaa lukuisten vuoristoalueiden tarpeisiin mukautettujen ympäristönsuojeluhankkeiden toteuttamista sekä maaseudun kehittämisohjelmien että Leader-yhteisöaloitteen yhteydessä. Lisäksi komissio on velvoittanut jäsenvaltioita laatimaan ehdotuksen niistä Natura 2000 -verkostoon sisällytettävistä alueista, joilla esiintyy yhteisön tärkeinä pitämiä luontotyyppejä ja lajeja; tämä velvoite koskee erityisesti Alppien bio-maantieteellistä aluetta. Nämä alueet ovat pääosin tunnettuja. Jäsenvaltioiden on laadittava niiden hoitoa koskevat yksityiskohtaiset säännöt. Yhteisön vesipolitiikan puitteista(5) äskettäin annetun direktiivin eräänä keskeisenä aiheena ovat jokien suistovesistöjen hoidon tavoitteet, koska näitä alueita pidetään vesistöalueiden hoidon ja suojelun luonnollisina hydrologisina ja maantieteellisinä yksiköinä. Parhaisiin tuloksiin on päästy kaikkien rannikkovaltioiden ja -alueiden yhteisten ponnistelujen ja toimien avulla, mistä ovat esimerkkinä Reinin hoitotoimet. (1) EYVL C 53 E, 20.2.2001. (2) EYVL C 151 E, 22.5.2001, s. 54. (3) EYVL C 163 E, 6.6.2001, s. 47. (4) EYVL C 187 E, 3.7.2001, s. 19. (5) Yhteisön vesipolitiikan puitteista 23 päivänä lokakuuta 2000 annettu Euroopan parlamentin ja neuvoston direktiivi 2000/60/EY, EYVL L 327, 22.12.2000.